proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais para o curso 2016/17.
Consellería de Política Social — III. Outras disposicións — 04/03/2016

Advertidos erros na citada resolución, publicada no Diario Oficial de Galicia número 37, do 24 de febreiro de 2016, cómpre facer as seguintes correccións:
– Na páxina 6845, no parágrafo primeiro da letra n) do artigo 8, número 1.2.2, onde di: «n) Cando se produzan variacións de ingresos que supoñan unha diminución ou incremento de máis do 30 % no cómputo anual fronte aos que figuren na declaración do IRPF correspondente ao ano 2014, poderán presentarse outros documentos que acrediten oficialmente a situación económica», debe dicir: «n) Cando se produzan variacións de ingresos que supoñan unha diminución ou incremento de máis do 20 % no cómputo anual fronte aos que figuren na declaración do IRPF correspondente ao ano 2014, poderán presentarse outros documentos que acrediten oficialmente a situación económica».
– Na páxina 6852, na letra b) do artigo 16, onde di: «b) Diminución ou incremento dos ingresos en máis do 30 % en cómputo anual respecto aos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de seis meses para ser tomadas en consideración e xustificaranse por medio da declaración do IRPF, dun certificado emitido pola AEAT ou por calquera outra documentación que, a xuízo da xefatura territorial da Consellería de Política Social, xustifique e permita un novo cálculo da renda per cápita de unidade familiar», debe dicir: «b) Diminución ou incremento dos ingresos en máis do 20 % en cómputo anual respecto aos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de seis meses para seren tomadas en consideración e xustificaranse por medio da declaración do IRPF, dun certificado emitido pola AEAT ou por calquera outra documentación que, a xuízo da xefatura territorial da Consellería de Política Social, xustifique e permita un novo cálculo da renda per cápita de unidade familiar».
CORRECCIÓN de erros. Orde do 18 de febreiro de 2016 pola que se convoca e se establece o procedemento de adxudicación de prazas nas escolas infantís 0-3 de titularidade privada con prazas concertadas para o curso 2016/17.
Consellería de Política Social — III. Outras disposicións — 04/03/2016

Advertido erro na citada orde, publicada no Diario Oficial de Galicia número 37, do 24 de febreiro de 2016, cómpre facer a seguinte corrección:
– Na páxina 6829, na letra b) do artigo 11, onde di: «As variacións nos seus ingresos que impliquen unha modificación substancial na súa capacidade económica actual. Soamente se terán en conta as variacións que supoñan unha diminución ou incremento de máis do 30 % no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de seis meses para seren tomadas en consideración e xustificaranse por medio da declaración do IRPF, dun certificado emitido pola AEAT ou por calquera outra documentación que, a xuízo da xefatura territorial da Consellería de Política Social, xustifique e permita un novo cálculo da renda per cápita da unidade familiar», debe dicir: b) «As variacións nos seus ingresos que impliquen unha modificación substancial na súa capacidade económica actual. Soamente se terán en conta as variacións que supoñan unha diminución ou incremento de máis do 20 % no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de seis meses para seren tomadas en consideración e xustificaranse por medio da declaración do IRPF, dun certificado emitido pola AEAT ou por calquera outra documentación que, a xuízo da xefatura territorial da Consellería de Política Social, xustifique e permita un novo cálculo da renda per cápita da unidade familiar».
RESOLUCIÓN do 11 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se amplían as zonas demarcadas por presenza da praga de corentena denominada Trioza erytreae Del Guercio ou psílido africano dos cítricos na Comunidade Autónoma de Galicia.
Consellería do Medio Rural — III. Outras disposicións — 04/03/2016

Antecedentes.
O psílido africano dos cítricos,
Trioza erytreae
Del Guercio, orixinario de África e amplamente distribuído nese continente, foi detectado en Europa inicialmente nos territorios insulares das Azores, Madeira e Canarias. En prospeccións oficiais realizadas durante o ano 2014 detectouse a presenza deste organismo nocivo dentro da Comunidade Autónoma de Galicia en varios concellos das provincias da Coruña e Pontevedra.
A
Trioza erytreae
Del Guercio é unha praga incluída na lista A2 da EPPO (
European Plant Protection Organization
) e a enfermidade que transmite, chamada Huanglongbing (HLB), causada pola bacteria
Candidatus liberibacter africanus
, está encadrada na lista A1 (EPPO, 2014), polo que ambos os dous son parasitos de corentena sometidos a regulación e, por tanto, é necesario tomar medidas para a súa erradicación e control.
Estes organismos nocivos tamén foron incluídos no anexo I do Real decreto 58/2005, do 21 de xaneiro, polo que se adoptan medidas de protección contra a introdución e difusión no territorio nacional e da Comunidade Europea de organismos nocivos para os vexetais ou produtos vexetais, así como para a exportación ou tránsito cara a terceiros países, mediante a Orde AAA/1703/2014, do 18 de setembro, pola que se modifican os anexos I, II, III, IV e V do Real decreto 58/2005.
A través da Resolución do 1 de xullo de 2015, da Dirección Xeral de Produción Agropecuaria, establecéronse as zonas demarcadas por presenza da praga de corentena denominada
Trioza erytreae
Del Guercio ou psílido africano dos cítricos e adoptáronse medidas urxentes para a súa erradicación e control na Comunidade Autónoma de Galicia.
En datas posteriores ás da publicación desta resolución producíronse novas deteccións deste organismo noutras zonas do territorio e debe aplicarse o establecido no punto 4 da mencionada resolución.
Por todo o anteriormente exposto,
Primeiro. Establecer como zonas demarcadas pola existencia da praga denominada
Trioza erytreae
Del Guercio, psílido africano dos cítricos, na Comunidade Autónoma de Galicia as que se indican no anexo I e na listaxe de concellos e parroquias afectadas do anexo II desta resolución.
Segundo. Manter as medidas fitosanitarias establecidas na Resolución do 1 de xullo de 2015, da Dirección Xeral de Produción Agropecuaria, pola que se establecen as zonas demarcadas por presenza da praga de corentena denominada
Trioza erytreae
Del Guercio ou psílido africano dos cítricos e se adoptan medidas urxentes para a súa erradicación e control na Comunidade Autónoma de Galicia.
Santiago de Compostela, 11 de febreiro de 2016
RESOLUCIÓN do 22 de febreiro de 2016, da Secretaría Xeral Técnica da Consellería de Medio Ambiente e Ordenación do Territorio, pola que se dá publicidade aos convenios de colaboración subscritos de conformidade coas competencias desta consellería durante o terceiro cuadrimestre do ano 2015.
Consellería de Medio Ambiente e Ordenación do Territorio — III. Outras disposicións — 04/03/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos de conformidade coas competencias da Consellería de Medio Ambiente e Ordenación do Territorio durante o terceiro cuadrimestre do ano 2015, que se incorpora como anexo a esta resolución.
Santiago de Compostela, 22 de febreiro de 2016
ORDE do 23 de febreiro de 2016 pola que se designa a Francisco García Álvarez como presidente do Consello Regulador da Denominación de Orixe Valdeorras
Consellería do Medio Rural — II. Autoridades e persoal — 26/02/2016

Tras o cesamento por petición propia de José Vicente Solarat López como presidente da Denominación de Orixe Valdeorras, o Pleno deste consello regulador que tivo lugar o pasado día 22 de febreiro elixiu a Francisco García Álvarez para ocupar o dito cargo.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que desempeñará a presidencia, deberá facerse o seu nomeamento mediante orde da consellería competente.
Polo anterior,
Artigo único.
Nomear presidente do Consello Regulador da Denominación de Orixe Valdeorras a Francisco García Álvarez.
Santiago de Compostela, 23 de febreiro de 2016
RESOLUCIÓN do 11 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se amplían as zonas demarcadas pola presenza da praga de corentena denominada Tecia solanivora Povolny ou couza guatemalteca da pataca.
Consellería do Medio Rural — III. Outras disposicións — 25/02/2016

Antecedentes:
A praga denominada couza guatemalteca da pataca, provocada polo organismo nocivo denominado Tecia solanivora Povolny ou Scrobipalpopsis solanivora Povolny, foi detectada na Comunidade Autónoma de Galicia en agosto do ano 2015.
A Tecia solanivora Povolny é unha praga incluída na lista A2 da EPPO (European Plant Protection Organization), e no anexo II, parte A, sección I, da Directiva 2000/29/CE do Consello, do 8 de maio de 2000, polo que se considera unha praga de corentena, sometida a regulación e, por tanto, é necesario tomar medidas para a súa erradicación e control.
A través da Resolución do 16 de outubro de 2015, da Dirección Xeral de Gandaría, Agricultura e Industrias Agroalimentarias, declárase a presenza da praga de corentena denominada Tecia solanivora Povolny ou couza guatemalteca da pataca, establécense as zonas demarcadas para esta praga e adóptanse medidas urxentes para a súa erradicación e control na Comunidade Autónoma de Galicia.
En datas posteriores ás da publicación desa resolución producíronse novas deteccións deste organismo noutras zonas do territorio e, por tanto, deberá aplicarse o establecido no punto 4 da mencionada resolución.
Por todo o anteriormente exposto,
1. Establecer como zonas demarcadas pola existencia da praga denominada Tecia solanivora Povolny (couza guatemalteca da pataca) na Comunidade Autónoma de Galicia os concellos de Ferrol, Narón e Neda na provincia da Coruña e os concellos de Cervo, Foz, Xove, O Valadouro e Viveiro na provincia de Lugo.
2. Manter as medidas fitosanitarias establecidas na Resolución do 16 de outubro de 2015, da Dirección Xeral de Gandaría, Agricultura e Industrias Agroalimentarias, pola que se declara a presenza da praga de corentena denominada Tecia solanivora Povolny ou couza guatemalteca da pataca, se establecen as zonas demarcadas para esta praga e se adoptan medidas urxentes para a súa erradicación e control na Comunidade Autónoma de Galicia.
Santiago de Compostela, 11 de febreiro de 2016
RESOLUCIÓN do 11 de febreiro de 2016 pola que se dá publicidade dunha encomenda de xestión ao medio propio Fundación Centro Tecnolóxico do Mar.
Consellería de Medio Ambiente e Ordenación do Territorio — III. Outras disposicións — 25/02/2016

Resolución da Consellería de Medio Ambiente e Ordenación do Territorio, do 31 de decembro de 2015, pola que se encarga ao medio propio Fundación Centro Tecnolóxico do Mar (Fundación Cetmar) o servizo de mantemento da rede océano-meteorolóxica de Galicia.
– Actividade: a execución do servizo de mantemento da rede oceano-meteorolóxica de Galicia, de conformidade cos requirimentos técnicos e administrativos que figuran no texto da encomenda.
– Natureza e alcance da xestión encomendada: esta encomenda ten natureza intersubxectiva, ao ter a Fundación Cetmar a consideración de medio instrumental da Administración, segundo o disposto na Lei 16/2010, do 17 de decembro, de organización e funcionamento da Administración xeral do sector público autonómico.
– Prazo de vixencia: o período de execución comeza o 1 de xaneiro de 2016 e remata o 31 de decembro de 2016.
– Tipo de expediente: anticipado de gasto. A súa eficacia queda sometida á condición suspensiva de existencia de crédito adecuado e suficiente para financiar as obrigas derivadas desta, de conformidade co establecido na Orde da Consellería de Economía e Facenda, do 11 de febreiro de 1998, sobre tramitación anticipada de expedientes de gasto, modificada polas ordes da Consellería de Economía e Facenda, do 27 de novembro de 2000 e do 25 de outubro de 2001.
Santiago de Compostela, 11 de febreiro de 2016
RESOLUCIÓN do 15 de febreiro de 2016 pola que se procede á publicación das subvencións concedidas en virtude da Orde do 30 de marzo de 2015 pola que se aproban as bases que rexen as subvencións destinadas ás entidades locais de Galicia para a promoción da información xuvenil e para a realización de actividades dirixidas á xuventude no ámbito da educación non formal e da participación durante o ano 2015, e se procede á súa convocatoria.
Consellería de Política Social — III. Outras disposicións — 25/02/2016

En virtude das competencias da Consellería de Política Social, atribuídas polo Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia e o Decreto 176/2015, do 3 de decembro, polo que se establece a estrutura orgánica da Consellería de Política Social, e de acordo co disposto no artigo 10.1 da Orde do 30 de marzo de 2015 pola que se aproban as bases que rexen as subvencións destinadas ás entidades locais de Galicia para a promoción da información xuvenil e para a realización de actividades dirixidas á xuventude no ámbito da educación non formal e da participación durante o ano 2015 e se procede á súa convocatoria, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas que se detallan no anexo desta resolución.
Finalidade da subvención:
1. Potenciar a información xuvenil a través dos servizos municipais de información xuvenil integrados na Rede galega de información xuvenil.
2. Fomentar as actividades de educación non formal dirixidas á mocidade e á participación xuvenil no ámbito local.
Aplicación orzamentaria: 11.06.313A.460.0.
Crédito orzamentario: 600.000,00 €.
Santiago de Compostela, 15 de febreiro de 2016
Conxuntas:
Individuais:
ORDE do 24 de febreiro de 2016 pola que se amplía a Orde do 29 de xaneiro de 2016 pola que se regula o réxime de permisos, licenzas e vacacións do persoal docente que imparte ensinanzas reguladas na Lei orgánica 2/2006, do 3 de maio, de educación.
Consellería de Cultura, Educación e Ordenación Universitaria — III. Outras disposicións — 01/03/2016

Por Orde do 29 de xaneiro de 2016 regulouse o réxime de permisos, licenzas e vacacións do persoal docente que imparte as ensinanzas reguladas na Lei orgánica 2/2006, do 3 de maio, de educación.
Resulta necesario ampliar esta orde para incorporar un permiso retribuído para as funcionarias e laborais docentes en estado de xestación e prever unha adaptación da xornada laboral para tratamentos oncolóxicos, polo que a Consellería de Cultura, Educación e Ordenación Universitaria
Artigo 1
Engádese un novo artigo 17.bis á Orde do 29 de xaneiro de 2016 coa seguinte redacción:
Artigo 17 bis. Permiso retribuído para as funcionarias e as laborais en estado de xestación
As funcionarias e as laborais en estado de xestación terán dereito a un permiso retribuído a partir do día primeiro da semana 37 de embarazo e ata a data do parto.
No suposto de xestación múltiple, este permiso poderase iniciar o primeiro día da semana 35 de embarazo e ata a data do parto.
O permiso será concedido pola xefatura territorial correspondente logo de solicitude acompañada da documentación xustificativa pertinente.
Artigo 2
Engádese un punto 3 ao artigo 30 da Orde do 29 de xaneiro de 2016 coa seguinte redacción:
3. Para adaptación progresiva da xornada laboral para tratamentos oncolóxicos.
O persoal funcionario e o persoal laboral que se reincorporen ao servizo efectivo cando finalice un tratamento de radioterapia ou quimioterapia poderán solicitar unha redución da metade da xornada de traballo. A xefatura territorial poderá conceder esta redución cando coadxuve á plena recuperación funcional da persoa ou evite situacións de especial dificultade ou penosidade no desempeño do seu traballo. Esta redución poderase estender ata un mes desde a alta médica, ampliable por un mes máis cando o persoal xustifique a persistencia no seu estado de saúde das circunstancias derivadas do tratamento de radioterapia ou quimioterapia. A solicitude irá acompañada da documentación que achegue o interesado para acreditar a existencia desta situación e a Administración deberá resolver sobre ela nun prazo de tres días, logo de informe da inspección médica educativa.
Disposición transitoria. Permiso retribuído para as funcionarias e as laborais en estado de xestación
As funcionarias e as laborais en estado de xestación que, no momento da entrada en vigor da presente orde, superen as 37 semanas ou, se é o caso, 35 semanas de embarazo terán dereito a un permiso retribuído a partir da entrada en vigor desta orde e ata a data do parto.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de febreiro de 2016
EXTRACTO da Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/03/2016

BDNS (Identif.): 301393.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de batos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os cónxuxes ou persoas con unión análoga á conxugal e os/as fillos/as das persoas galegas e nacidas en Galicia.
Para os efectos do establecido neste punto, terá a condición de parella de feito a que figure inscrita como tal no correspondente Rexistro de Parellas de Feito de Galicia regulado polo Decreto 248/2007, do 20 de decembro.
Segundo.
Obxecto
A concesión de subvencións para promover o autoemprego e a actividade emprendedora na Comunidade Autónoma galega das persoas galegas retornadas, subvencionando os gastos que comporta o seu establecemento como persoas traballadoras autónomas ou por conta propia, ou como socias traballadoras de sociedades laborais ou cooperativas de traballo asociado.
Terceiro.
Bases reguladoras
Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2016.
Cuarto.
Importe
Para a concesión destas subvencións destinarase un crédito total de 150.000 euros.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e finalizará o 31 de agosto de 2016.
Santiago de Compostela, 15 de febreiro de 2016
RESOLUCIÓN do 11 de febreiro de 2016, da Secretaría Xeral de Emprego, pola que se procede á publicación das subvencións concedidas en virtude da Orde do 21 de abril de 2015 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2015.
Consellería de Economía, Emprego e Industria — III. Outras disposicións — 01/03/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 25.4 da Orde do 21 de abril de 2015 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e a igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2015, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pequenas e medianas empresas para:
Liña I. Axudas para implantar a RSE nas empresas galegas: asistencia a actividades formativas en materia de elaboración de informes de RSE ou memorias de sustentabilidade.
Liña II. Axudas para o fomento da igualdade laboral:
– Programa 1. Axudas para a elaboración e a implantación de plans de igualdade.
– Programa 2. Axudas para os investimentos tendentes a garantir e mellorar o dereito á conciliación da vida familiar e laboral.
– Programa 3. Axudas para investimentos tendentes á eliminación da infrarrepresentación feminina nos eidos laborais ocupados predominantemente por homes.
Norma reguladora: Orde do 21 de abril de 2015 pola que se establecen as bases reguladoras para a concesión, en réxime de concorrencia competitiva, das subvencións para implantar a responsabilidade social empresarial (RSE) e igualdade nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2015 (Diario Oficial de Galicia número 81, do 30 de abril).
Aplicación orzamentaria:
Liña I: 11.02.324A 474.0.
Liña II, programa 1: 11.02.324A 474.0.
Liña II, programas 2 e 3: 11.02.324A 771.0.
Crédito orzamentario: 289.636 €, que se distribúen en:
Liña I: 125.000 €.
Liña II, programa 1: 123.636 €.
Liña II, programa 2: 21.000 €.
Liña II, programa 3: 20.000 €.
As axudas da liña I e do programa 1 da liña II están cofinanciadas polo Fondo Social Europeo, nunha porcentaxe do 80 %, a través do programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 11 de febreiro de 2016
Liña II-Programa 1
Liña II-Programa 2
EXTRACTO da Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas, e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/03/2016

BDNS (Identif.): 301376
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
a) As persoas galegas e nacidas en Galicia.
b) Os cónxuxes ou persoas con unión análoga á conxugal e os/as fillos/as das persoas galegas e nacidas en Galicia.
Para os efectos do establecido neste punto, terá a condición de parella de feito a que figure inscrita como tal no correspondente Rexistro de Parellas de Feito de Galicia regulado polo Decreto 248/2007, do 20 de decembro.
Todas as persoas beneficiarias deberán acreditar estar en posesión da nacionalidade española antes do retorno e ter a súa residencia actual en Galicia.
Segundo. Obxecto
A concesión de axudas extraordinarias e non periódicas dirixidas a persoas emigrantes galegas retornadas, para axudar a facer fronte aos gastos extraordinarios derivados do seu retorno á Comunidade Autónoma de Galicia.
Terceiro. Bases reguladoras
Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2016.
Cuarto. Importe
Para a concesión das subvencións convocadas destinarase un crédito de 150.000 euros.
Quinto. Prazo de presentación de solicitudes
O prazo de presentación das solicitudes será desde o día seguinte ao da publicación desta resolución no Diario Oficial de Galicia ata o 31 de agosto de 2016, inclusive.
Santiago de Compostela, 15 de febreiro de 2016
ORDE do 25 de febreiro de 2016 pola que se nomea a Concepción Iglesias Pousa como vicepresidenta do Consello Regulador da Denominación de Orixe Ribeiro.
Consellería do Medio Rural — II. Autoridades e persoal — 01/03/2016

Tras o cesamento de José Felicísimo Pereira Freijido como vicepresidente do Consello Regulador da Denominación de Orixe Ribeiro, debido ao seu nomeamento como presidente, o Pleno deste organismo reunido o pasado día 18 de febreiro elixiu a Concepción Iglesias Pousa para ocupar o dito cargo.
Conforme indica o artigo 23 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que exercerá a vicepresidencia, deberá facerse o seu nomeamento mediante orde da consellería competente.
Polo anterior,
Artigo único
Nomear vicepresidenta do Consello Regulador da Denominación de Orixe Ribeiro a Concepción Iglesias Pousa.
Santiago de Compostela, 25 de febreiro de 2016
EXTRACTO da Resolución do 15 de febreiro de 2016, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/03/2016

BDNS (Identif.): 301420.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
As persoas emigrantes galegas e os/as seus/súas fillos/as, que posúan a condición de persoas galegas residentes no exterior de acordo co establecido no parágrafo seguinte.
Para os efectos da presente convocatoria, terán a condición de persoas galegas residentes no exterior aquelas persoas emigrantes que nacesen en Galicia ou ben acrediten ter residido en Galicia de forma continuada durante dez anos con nacionalidade española, así como tamén os/as seus/súas fillos/as, que teñan nacionalidade española e que se encontren vinculados con calquera concello galego no Padrón de españois residentes no estranxeiro (PERE) ou no Censo electoral de residentes ausentes que viven no estranxeiro (CERA).
Excepcionalmente, para o caso de que estas persoas teñan que realizar unha viaxe e non se poidan valer por si mesmas, tamén poderá ser beneficiaria unha persoa acompañante.
Segundo. Obxecto
A concesión de axudas dirixidas a persoas emigrantes de nacionalidade española e de orixe galega residentes no exterior, que carezan dos recursos económicos necesarios para atender situacións sobrevidas de carácter extraordinario de emerxencia social, sanitaria ou asistencial, que precisen dunha actuación urxente, para evitar ou paliar situacións de necesidade ou exclusión social, así como as que teñan por obxecto sufragar os custos das viaxes que teñan que realizar, por razóns destas características.
Terceiro. Bases reguladoras
Resolución do 15 de febreiro de 2016, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2016
Cuarto. Importe
Para a concesión das subvencións convocadas destinarase un crédito de 25.000 euros.
Quinto. Prazo de presentación de solicitudes
O prazo para a presentación de solicitudes estará aberto desde o día seguinte ao da publicación desta resolución no Diario Oficial de Galicia ata o 30 de novembro de 2016, ambos os dous incluídos.
Santiago de Compostela, 15 de febreiro de 2016
RESOLUCIÓN do 2 de febreiro de 2016, da Dirección Xeral de Educación, Formación Profesional e Innovación Educativa, pola que se resolve a convocatoria de actividades de inmersión lingüística en inglés dirixidas ao alumnado de sexto curso de educación primaria e de educación secundaria obrigatoria para centros docentes dependentes desta consellería.
Consellería de Cultura, Educación e Ordenación Universitaria — III. Outras disposicións — 26/02/2016

A Consellería de Cultura, Educación e Ordenación Universitaria, por Resolución do 15 de maio de 2015, DOG do 1 de xuño, estableceu as bases reguladoras e convocou actividades de inmersión lingüística en inglés dirixidas a alumnado de sexto curso de educación primaria e de educación secundaria obrigatoria para centros docentes dependentes da Consellería de Cultura, Educación e Ordenación Universitaria.
Unha vez rematado o procedemento previo á concesión das actividades de inmersión lingüística establecidas na convocatoria, cómpre facer pública a relación definitiva dos centros seleccionados destas actividades, os centros suplentes e os centros excluídos, de acordo co establecido no artigo 10.6 da devandita resolución,
Primeiro. Publicar a listaxe dos centros seleccionados coa puntuación obtida, os centros suplentes e os centros excluídos.
Segundo. Contra esta resolución, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto cos artigos 107.1, 116 e 117 da Lei 30/1992, do 26 de novembro, de réxime xurídico das administracións publicas e do procedemento administrativo común ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de febreiro de 2016
EXTRACTO da Orde do 5 de febreiro de 2016 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución a outras linguas de obras publicadas orixinariamente en galego e á tradución ao galego de obras publicadas orixinariamente noutras linguas, e se procede á súa convocatoria para o ano 2016.
Consellería de Cultura, Educación e Ordenación Universitaria — III. Outras disposicións — 26/02/2016

BDNS (Identif.): 300999
Obxecto: axudas á produción editorial para apoiar o libro galego, no que se refire á tradución a outras linguas de obras publicadas orixinariamente en galego e á tradución ao galego de obras publicadas orixinariamente noutras linguas.
Contía: a contía máxima adxudicada por medio desta orde ascende a douscentos mil euros (200.000,00 euros). Ano 2016: 90.000,00 euros. Ano 2017: 110.000,00 euros do seguinte modo:
A. Para a tradución desde outras linguas ao galego destínase o 60 % do orzamento total previsto, polo que se asigna unha contía de 120.000 euros.
B. Para a tradución desde o galego a outras linguas destínase o 40 % do orzamento total previsto, polo que se asigna unha contía de 80.000 euros.
C. Quedarán excluídos destas axudas aqueles proxectos que, despois de aplicado o baremo previsto nesta orde, alcancen unha puntuación inferior ao 50 % do máximo total.
D. A contía fíxase en 20 euros por páxina, como máximo.
E. O cómputo e a determinación da contía realizarase sobre unha páxina estándar de 30 liñas por 60 caracteres, para un total de 1.800 caracteres.
F. A axuda non pode superar, en ningún caso, os 6.000 euros.
Solicitantes: poderán optar a estas axudas todas aquelas entidades que acrediten a súa condición de editoras, de acordo co establecido no artigo 4.b) das bases.
Xustificación: a contía correspondente á primeira anualidade (45 % do orzamento total) librarase antes do 1 de novembro de 2016, tras a aceptación da axuda por parte do beneficiario e da entrega dunha fotocopia compulsada do contrato asinado co tradutor, que terá data posterior á publicación desta orde no DOG. Para o pagamento da segunda anualidade (55 % do orzamento total) débese presentar, antes do 1 de novembro de 2017, a factura xunto co xustificante do pagamento realizado ao tradutor, así como cinco exemplares da tradución editada, a factura e o xustificante do pagamento á imprenta, onde quede acreditado que a tiraxe se corresponde co manifestado na solicitude.
Santiago de Compostela, 5 de febreiro de 2016
RESOLUCIÓN do 11 de febreiro de 2016, da Secretaría Xeral de Emprego, pola que se dá publicidade ás subvencións concedidas ao abeiro da Orde do 3 de xullo de 2015 pola que se establecen as bases reguladoras das subvencións para o fomento do emprego en cooperativas e sociedades laborais e a promoción do cooperativismo e se convocan para o ano 2015 (Diario Oficial de Galicia número 133, do 16 de xullo).
Consellería de Economía, Emprego e Industria — III. Outras disposicións — 26/02/2016

En cumprimento do disposto no artigo 8.4 da Orde do 3 de xullo de 2015 pola que se establecen as bases reguladoras das subvencións para o fomento do emprego en cooperativas e sociedades laborais e a promoción do cooperativismo e se convocan para o ano 2015 (DOG núm. 133, do 16 de xullo) resolvo que se proceda á publicación das subvencións concedidas que se indican no anexo, cun importe total de 1.995.229,53 euros, con cargo ás aplicacións 11.02.324A.471.0 e 11.02.324A.472.0 dos orzamentos xerais da Comunidade Autónoma de Galicia para o exercicio 2015.
Santiago de Compostela, 11 de febreiro de 2016
Programa I: Fomento do emprego en cooperativas e sociedades laborais.
Aplicación: 11.02.324A.472.0.
Programa II: Fomento do acceso á condición de persoa socia.
Aplicación: 11.02.324A.471.0 e 11.02.324A.472.0.
Programa III: Impulso de proxectos empresariais cooperativos e asistencia técnica.
Aplicación: 11.02.324A.472.0.
Programa IV: Promoción das cooperativas xuvenís.
Aplicación: 11.02.324A.471.0.
EXTRACTO da Orde do 15 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2016 (código do procedemento IN541A).
Consellería de Economía, Emprego e Industria — III. Outras disposicións — 03/03/2016

BDNS (Identif.): 301356.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións ( http://www.pap.minhap.gob.es/bdnstrans/index ):
Primeiro. Beneficiarios
Concellos da Comunidade Autónoma de Galicia.
Segundo. Obxecto
Construción, reforma e/ou equipamento interior de naves industriais, co fin de crear un viveiro industrial de empresas.
Terceiro. Bases reguladoras
Orde do 15 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2016 (código do procedemento IN541A).
Publicadas no Diario Oficial de Galicia.
Cuarto. Contía
Importe total da convocatoria: 1.000.000,00 €.
Intensidade das axudas: 80 % do importe total considerado como subvencionable, cun máximo de 240.000,00 € por solicitude (só se admite unha solicitude por concello).
Quinto. Prazo de presentación de solicitudes
Un mes contado desde o día seguinte ao da publicación da Orde do 15 de febreiro de 2016 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 15 de febreiro de 2016
RESOLUCIÓN do 18 de febreiro de 2016, da Xefatura Territorial de Pontevedra, pola que se modifica a Resolución do 14 de xaneiro de 2016, pola que se aproba a renovación do Plan de aproveitamento específico da anguía na desembocadura do río Ulla para o ano 2016.
Consellería de Medio Ambiente e Ordenación do Territorio — III. Outras disposicións — 03/03/2016

Mediante Resolución da Xefatura Territorial de Pontevedra do 14 de xaneiro de 2016 aprobouse a renovación do Plan de aproveitamento específico da anguía na desembocadura do río Ulla para o ano 2016 (DOG núm. 20, do 1 de febreiro).
O anexo A da citada resolución establece a relación de tripulantes por embarcación autorizados a participar neste plan de aproveitamento.
Con data do 15 de febreiro de 2016, o patrón maior da Confraría de Pescadores Virxe do Carme de Rianxo solicitou a modificación dun dos dous tripulantes autorizados da embarcación Espada, con matrícula 3ª VILL-3-9473.
Resolución.
Unha vez visto o exposto, acórdase a modificación dun dos dous tripulantes da embarcación Espada, con matrícula 3ª VILL-3-9473, do anexo A da Resolución do 14 de xaneiro de 2016, e pasan a ser tripulantes autorizados a participar neste plan os seguintes:
Contra a presente resolución, que non esgota a vía administrativa, poderase interpor recurso de alzada ante a conselleira de Medio Ambiente e Ordenación do Territorio no prazo dun mes contado a partir do día seguinte ao da súa publicación, de conformidade co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm. 285, do 27 de novembro).
Pontevedra, 18 de febreiro de 2016
ORDE do 4 de febreiro de 2016 pola que se substitúen varios membros do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 24/02/2016

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral regula no seu artigo 16 a composición e o procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei realizáronse propostas de designación por parte das organizacións sindicais Unión Xeral de Traballadores-UGT Galicia e Sindicato Nacional de Comisións Obreiras de Galicia (SN de CC.OO. de Galicia).
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 16 da Lei 14/2007, do 30 de outubro,
Artigo único.
Substitución de vogais en representación das organizacións sindicais
1. Por proposta da organización sindical Unión Xeral de Traballadores de Galicia
(UGT-Galicia):
En calidade de titulares:
a) Disponse o cesamento de Carlos Bellas Cebreiro.
b) Disponse o nomeamento de José Manuel Rodríguez Portela.
En calidade de suplentes:
a) Disponse o cesamento de Mª Félix Atanes Blanco.
b) Disponse o nomeamento de Carlos Bellas Cebreiro.
2. Por proposta da organización sindical Sindicato Nacional de Comisións Obreiras de Galicia (SN de CC.OO. de Galicia):
En calidade de titulares:
a) Disponse o cesamento de Ascensión Esteban Ceballos e Francisco Javier Gayoso Rivera.
b) Disponse o nomeamento de Xesús Castro Baamonde e Carlos Pérez Fernández.
En calidade de suplentes:
a) Disponse o cesamento de Francisco José Pérez Álvarez.
b) Disponse o nomeamento de Pilar Candelas Arnao.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de febreiro de 2016
RESOLUCIÓN do 9 de febreiro de 2016 pola que se dá publicidade aos avais concedidos no terceiro e cuarto trimestre de 2015.
Instituto Galego de Promoción Económica — III. Outras disposicións — 22/02/2016

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos polo Consello de Dirección do Instituto Galego de Promoción Económica (Igape):
Santiago de Compostela, 9 de febreiro de 2016
RESOLUCIÓN do 5 de febreiro de 2016 pola que se publica o plan de estudos do máster universitario en Arquitectura.
Universidade da Coruña — III. Outras disposicións — 23/02/2016

Despois de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título polo Acordo do Consello de Ministros do 25 de setembro de 2015 (publicado no BOE do 21 de outubro de 2015 por Resolución da Secretaría Xeral de Universidades do 2 de outubro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Arquitectura, que se estrutura segundo consta no anexo.
A Coruña, 5 de febreiro de 2016
O título de máster universitario en Arquitectura habilita para o exercicio da profesión regulada de arquitecto, de acordo co disposto na Orde EDU/2075/2010, do 29 de xullo, pola que se establecen os requisitos para a verificación dos títulos universitarios que habiliten para o exercicio da profesión de arquitecto.
Estrutura das ensinanzas (Real decreto 1393/2007, anexo I, punto 5.1.).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
4. Condicións de terminación.
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Arquitectura.
RESOLUCIÓN do 11 de febreiro de 2016 pola que se dá publicidade aos beneficiarios das axudas implícitas nos préstamos Jeremie-Igape concedidos durante os anos 2014 e 2015.
Instituto Galego de Promoción Económica — III. Outras disposicións — 22/02/2016

Mediante Resolución do 3 de xuño de 2014 (DOG núm. 108, do 9 de xuño) publicáronse as bases reguladoras dos préstamos Jeremie-Igape previstos no programa operativo Feder Galicia 2007-2013, en beneficio de pequenas e medianas empresas e microempresas, cofinanciadas polo Fondo Europeo de Desenvolvemento Rexional.
O artigo 5 das referidas bases establece que estes préstamos inclúen unha subvención implícita, equivalente ao aforro de carga financeira que supoñen para o beneficiario respecto a un préstamo alternativo que podería obter no mercado financeiro e que terá a consideración de axuda de minimis.
De conformidade co disposto no artigo 15 da Lei 9.2007, do 13 de xuño, de subvencións de Galicia, e no artigo 13.4 da Lei 4.2006, do 30 de xuño, de transparencia e boas prácticas na Administración pública galega, o Igape publicará as subvencións concedidas conforme as bases reguladoras das axudas do Igape no
Diario Oficial de Galicia
, expresando o beneficiario, a finalidade, a contía e a aplicación orzamentaria.
O fondo constituído para a concesión dos préstamos regulados nestas bases estará cofinanciado polo Fondo Europeo de Desenvolvemento Rexional, polo que o prestameiro estará suxeito ás normas de información e publicidade que establece o Regulamento (CE) nº 1828/2006, da Comisión, do 8 de decembro, que fixa as normas de desenvolvemento para o Regulamento (CE) nº 1083/2006 do Consello, do 11 de xullo, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión.
En virtude do exposto anteriormente,
Dar publicidade á relación de beneficiarios das axudas implícitas nos préstamos Jeremie-Igape concedidos polo Instituto Galego de Promoción Económica (Igape) durante os anos 2014 e 2015 que figura como anexo.
Santiago de Compostela, 11 de febreiro de 2016
Norma reguladora:
Resolución do 3 de xuño de 2014 (DOG núm. 108, do 9 de xuño) pola que se dá publicidade do acordo, do Consello de Dirección, que aproba as bases reguladoras dos préstamos Jeremie-Igape previstos no programa operativo Feder Galicia 2007-2013, en beneficio de pequenas e medianas empresas e microempresas cofinanciadas polo Fondo Europeo de Desenvolvemento Rexional, e se procede á súa convocatoria en réxime de concorrencia non competitiva.
Finalidade:
Posta en marcha dunha liña de préstamos, con tipos de xuro reducidos, para investimentos produtivos en Galicia.
Aplicación orzamentaria:
Estas axudas serán financiadas con cargo á aplicación orzamentaria 08.A1-741A-8310 dos orzamentos do Instituto Galego de Promoción Económica e cofinanciadas polo Fondo Europeo de Desenvolvemento Rexional (Feder) nun 80 %, no marco do programa operativo Feder Galicia 2007-2013, eixe 2, tema prioritario 08, actuación 2.
RESOLUCIÓN do 26 de xaneiro de 2016 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no terceiro cuadrimestre de 2015.
Academia Galega de Seguridade Pública — III. Outras disposicións — 22/02/2016

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2015 e que se relacionan no anexo a esta resolución.
A Estrada, 26 de xaneiro de 2016
RESOLUCIÓN do 15 de xaneiro de 2016 pola que se dá publicidade aos convenios de colaboración subscritos no terceiro cuadrimestre do ano 2015.
Axencia Galega de Innovación — III. Outras disposicións — 22/02/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2015 que se incorpora como anexo a esta resolución.
Santiago de Compostela, 15 de xaneiro de 2016